Łaz (AK/SN). Łazowska přirodowa wučbna šćežka při parku, kotruž běchu w lěće 2006 wutworili, ma zaso k wočerstwjenju a wuknjenju wabić. Škody, nastate přez wandalizm, maja so zminyć. To bě tele dny zaměr 17 wobdźělnikow dźěłoweho zasadźenja. Čłonojo Bjedrichečanskeje młodźinskeje wohnjoweje wobory, Łazowskeje dobrowólneje wohnjoweje wobory kaž tež angažowani starši a dźěći su přirodowu wučbnu šćežku wurjedźili. Runočasnje barbješe młodźinska wohnjowa wobora w Běłym Chołmcu zachodne wrota gratownje. Woboje sta so we wobłuku 48hodźinskeje akcije za socialne a dobrowólne dźěło w Budyskim wokrjesu.
szl_Latn